钦定古今图书集成/方舆汇编/职方典/第1443卷 > 南宁府公署考 府县志合载
## 钦定古今图书集成/方舆汇编/职方典/第1443卷 > 南宁府公署考 府县志合载

本府

南宁府治　在城中稍南，周围坦平，至府后突起盈丈，即五花岭之中脉也。明洪武三年，同知王骊始建。永乐中，知府李晟修之。弘治间知府刘芳又修之。正德八年知府汪献复修。中为堂曰“忠爱” ，进则穿堂、后堂旧有双梅堂、瑞文堂，久废，再进则太守之衙，清风台之旧址也。嘉靖四十二年，知府方瑜修之，题曰：“清风馆。” 后有高明楼，有易安轩，有记。

皇清初，止存大堂一座、中堂一座、“高明楼一座、中堂。”

左侧官衙一座，康熙五年，知府张文明于高明楼前建造“太守衙” 一座。至十一年，署府事周起岐于大堂后建造穿堂一座。堂左同知衙，顺治十八年，同知薛尔宾重修，有《碑记》。推官衙，康熙六年，推官奉裁，改推官衙为通判衙。堂之右原通判衙，今毁。前则照磨知事衙。大堂左侧为经历衙。仪门内甬道有戒石亭，知府梁炫改为牌坊，今毁。仪门左土地祠，今存。聚星馆，同知张贯建，为会宾之所，今圮。前有池，名“一鉴亭” ，知府梁炫建，今圮。大门上为谯楼，右为司狱司，左为羁省所，今存。大门外有申明、旌善二亭，今废。左阴阳学正副术二员，今废。大堂、仪门多年倾圮，知府金先声会同本府官员等各捐俸百金，重修大堂五间，煖阁、地平库房、茶房、架阁库门子房俱全。又修仪门一座，上下丹墀，左右川阶；东西书吏房十八间，皂快房各一间，焕然一新，允称粤西都郡官署之冠。

察院司　在府治东北。正堂南向，穿堂、后堂左右房，堂内外各有东厢房，仪门、大门如制。今废。布政司　在府治左，正堂南向，有穿堂，后堂内外各有东西房，仪门、大门如制。今废。

左江道　在府治右。正堂南向，有穿堂、后堂中衙后有楼，上下堂房，仪门大门如制。后又有“孤鹤” 、留阴、“心远” 三亭，皆徐兵宪所作。先司后有废园一区，徐辟除之，修葺旧射亭为孤鹤亭。其左林木掩映，作亭曰“留阴。” 园之东民舍数间，本府购之为理刑馆，以其近于司后，故并入之，撤其破屋，制为“心远亭。” 今废。崇祯五年，黄兵宪于衙后创建后楼，衙右建“景榕堂” ，今存。

儒学署　在府学内

递运所　在府城外，今废。

税课司　在府城西门外，今废。

预备仓　今改附《大军仓》。

阴阳学　、医学　今俱废。

僧纲司　在天宁寺，今废。

道纪司　在三清观

宣化县治　旧在府治南。明嘉靖二十三年，兵备陈褒、知府张健以旧址卑狭，议迁三清观地，即今大军仓也。正堂南向，有穿堂。后堂左为县丞衙，右为主簿衙。后主簿奉裁，衙遂毁。东为典史厅，六房列左右两廊。仪门外为土神祠，为狱。大门外有申明、旌善二亭。明末兵燹，衙宇尽毁。今县治权移民房，基址窄狭，不能创建库狱及县丞兴史衙宇，且又北向阴幽。知县张琼正在详请议迁。

武职公署　，明设。有南宁卫堂门各备，左为经历厅，右为知事厅，前为四所衙舍。堂外左为左江道、中军厅，后改为典史厅，右为镇抚司，为卫狱。兵燹后俱圮，仅存地基，为兵丁占住。

左江镇署　在县学右，系民房。

中营公署　在府治南

左营公署　在东门城内。

右营公署　在城外下郭街。

前营公署　在府治南

思南城守中军公署　在府治内。

公衙门　在府治前南。以上各衙，俱借住民房。演武场　在城西北外三里。大堂三间，本道张元芳额曰：“风清岭表。” 内堂三间，额曰：“退食。自公” 左右有府厅一间，县厅、卫厅各一间，今废。

小演武场　在城外东北。有关帝庙一座，面前演武堂三间，屏墙一树。明季兵燹，圮废。

儒学署　在学内

“阴阳学　” 、“医学　俱废。”

“僧会” 、“道会” 二司　俱废。

旧驿馆八　今废

旧巡检司八　今废

外州县

新宁州治　在城东门内。隆庆六年开州创建大堂一座，后堂一座，内宅一座，宅旁书房一座。大堂左建库房，堂之两廊为六房，仪门一座，仪门左为土谷祠，大门一座。大门左为吏目厅，门右为禁狱。今皆重修未备。

儒学署　在学内

僧正司　在寺内

“道正司　” ，在观内。

演武场　在城外东南隅。

隆安县治　。明嘉靖十二年，知府喻义创建正堂三间，额曰“牧爱宜民。” 川堂一间，万历十一年，知县张邦燮见规模狭小，复增饰之，扁曰“戴星堂。” 十六年，知县袁璧又修补。后衙一座二间，左右厨房一间，书舍一座。旁廊六间，井一口，后有园塘。正堂内两廊为书吏六房，左右为皂隶亭。正堂前为卷棚，前扁曰“青天白日” ，后扁曰“甘雨和风” 、“甬道” 、戒石亭。堂之左为幕厅、右为架阁库，始建预备仓。县堂之左为耳库房，右为仪仗库，两旁栏杆。仪门之左为土地祠三间，右为监房一所，周围缭以墙。大门一座。《规则碑》一座，在大门外。左自明季兵燹之后，颓圮者多，今止有县堂三间，卷棚一座。左侧幕厅三间，仓房三间，右侧库房一间，两廊书办茆房六间，堂后川堂一间，内后衙平房六间，左右厨房二间，下房二间，外仪门一座，左土地祠三间，右监房一所，大门一座。馀俱无存。

典史署　原在县大门之左。官堂三间，后衙三间，书手房一间，门楼二间。嘉靖二十八年，典史叶茂建。明季颓圮。今移设于县治左街，止存官厅三间，后茆房三间，厨下茆房二间，“旌善” 、“申明” 二亭，亦颓圮无存。

分司署　在县治南门内。嘉靖十四年，章珪建。正堂三间，扁曰“端揆贞度。” 万历十六年，知县袁璧重修。后堂三间，川堂一间，左右厨房二间，左右各廊房二间。大门一座、仪门一座、候厅一间，今俱无。

千户所　二座各三间，大门一间。嘉靖四十五年裁革，废为书院。知县张邦燮改为“西城社学。” 明季颓圮无存。

那楼寨巡司　原在县西二十五里那楼村。明季衙宇颓废，空遗旧址。

驮演寨巡司　原在县西北三十里驮演村。明季衙宇颓废，空遗旧址。

那造驿　洪武三年设，旧在那庄，继迁城北外地。嘉靖四十五年裁革，衙宇遗址犹存。

仓廒　设县治后，后改为千户所。知县姚居易重建于幕厅后。仓一座六间，仓厅三间，日久颓废，改为县衙书舍。知县张邦燮复于幕厅左，置预备仓一架。万历十五年，知县袁璧以规模狭小，创建大仓于西城内。仓廒二座，各三间。仓厅三间，左右书吏房二间，左右皂隶亭二间。大门三间，门子房二间，俱明季颓圮。今于县堂之左，置仓廒三间，备贮米谷。

“演武场　” 在西门外，仅存基址。

医学　设在分司后，地一座三间，门亭一间。知县袁璧建，有《记》。明季颓圮。

僧会、道会二司　在县西，原系“三教祠” ，知县袁璧改立扁额，明季颓圮。

乡约所　久废

养济院　：正厅一间，大门一间。知县何一麟原建于县东门外空地。明季颓圮，基址俱废。“漏泽园　” 在马挽岭。

横州治　在城内西南隅。明洪武二年，知州薛明理建。宣德八年，判官卢深重建。成化十七年，知州罗文会复修。中为堂，有后堂，左为知州衙，右为吏目厅。堂之前，左右六房，东南为土地堂，前为仪门，门东为判官衙。嘉靖二十五年，判官江汝瑞重修。西为狱，又前为大门。门外右为申明亭，左为旌善亭。阴阳医学。

皇清郡侯佟淮年见州治圮坏，且僻在西南隅，遂迁。

于大街《世科》坊之左为公署，后堂各三间，中堂三间。堂之左、右两廊为六房，前为仪门。仪门右为狱，狱右为吏目廨。仪门左为判官廨，“为寅宾。”

馆馆之下为土神祠。按《州志》：“州署莫详所始，宋置戒石亭，元为总管府治。中为堂五间，左为吏目厅三间，右为架阁库三间，又中为川堂一间，后为后堂三间，又后为知州廨。元时建。明洪武二年，知州薛明理重修。”

按察司　在州治之左。中为堂，后为轩，又后为后堂，前为东西房，为仪门，为大门。正德间，知州侯康远建，后何尧中、何章俱重修。万历四十八年，知州赵廷忠以后堂倒塌，且地基短促，临塘不堪居处，用美材鼎新改为州廨而迁居焉。察院司　在按察司左，制如按察司。弘治十一年，俞文焕因总督至廉州，采珠创建。嘉靖三十六年，知州高士楠重修。

布政司　在察院司之左，制如察院。正统中知州侯康远建。成化间知州何尧中、弘治间知州俞文“焕、何章，嘉靖间知州高士楠俱重修。” 卫署　“在州治东。洪武二十二年指挥徐建。景泰二年，指挥范信重修，久圮。弘治二年指挥吴玮重建。正德四年指挥钱勋增建后堂。”

经历司　原署在卫左，今移居城中。

镇抚司　在卫西毁

千户所　五曰“左、右、中、前、后” ，分署在卫前东西，今废。

演武场　在城外北隅。演武堂一座、旗台一座，今废。

右江口巡检司　今废

南乡巡检司　在城西六十里。

乌蛮水驿　在州东六十里。

州门水马驿　旧在州西儒学左。成化乙巳，迁于州东，今废。

税课局　，泰昌元年，并税南宁府，今废。

海棠递运所　旧在州西，今废。

军储仓　在州北

预备仓　在军储仓内

僧正司　在寿佛寺

道正司　在元妙观

养济院　在州西

永淳县治　旧迁置不常，明洪武二十二年，知县何辅重建。正统十一年，知县萧棋修。中为堂，后为后堂，为知县衙，前为仪门，为鼓楼；堂东西为六房，为典史厅，为狱，为土神祠，今存。县左为申明亭，右为旌善亭，今圮废。

察院　按察分司　俱在县西，今圮。

阴阳学　、医学　俱在县右，今废。

“僧会” 、“道会” 二司　俱废。

上思州治　旧在溪南，明弘治十七年改建溪北。本府知府刘芳委同知曾昺创建，后知州罗环继完之。有正堂、后堂，有穿堂、居署。堂之两廊为六房，中道立戒石亭。仪门三楹，左土谷祠，右州狱，谯楼门外传更漏焉。门之左申明亭、阴阳学，门之右旌善亭、医学，岁久俱各倒坏，惟存州堂倾斜，馀止数间，茆屋破壁、颓垣而已。

“阴阳学” 、“医学　俱废。”

“僧正司　” ，“在州之寺。”

“道正司　” 在州之观。

演武场　在州之南门外。

乡约所　按《州志》，自土改流以来，从无约所。近州牧见汉土杂处，语言迥异，居衷叵测，遂设立乡约，择其高年颇知王章者充之。每于朔望，率士民赴约所宣讲六谕，俾遵律法焉。

养济院　按《州志》，原有一所于州城东北三界庙后，久经废弛。《全书》：额设孤贫五名，月粮银两。奉文裁汰充饷。自

皇清定鼎，至康熙四年，知州朱士毅捐资复建养济。

院一所。于东厢城隍庙后。孤贫口粮，按《全书》支给。

下雷州治　，系竹茆盖造居住。然按《府志》云：归德州、忠州、下雷州、迁隆峒、湖润寨各土官衙门，俱系自置自修，例所不载。